— 169 — 



IX. 



1538. — mai. 



Acte d'accusation dressé par la municipalité de Besançon 

 et envoyé a l'empereur, contre slmon gauthiot d'ancier, 

 ancien co-gouverneur, et jean lamrelin, ancien secré- 

 TAIRE d'Etat de la ville. 



(Délibérations municipales). 



Le bon vouloir et le plaisir de la Majesté de l'Empereur sera, 

 si luy plait par sa grande bonté, veoir et peser les articles suy- 

 vants et y donner l'ordre requise pour estre chose important 

 la ruyne et perdition d'une sienne cité impériale. 



I. — Premier que, combien le sieur d'Ancier soit officier de 

 Sa Majesté, ayant estât soubz icelle de trois cens livres en re- 

 venu par an, et d'icelle receu plusieurs aultres bien-faicts, 

 néantmoings le bruit et famé est à Besançon et alleurs qu'il 

 est pansionnaire du roy de France, et de quoy avertissemens 

 en sont venuz andict Besançon, et y a personnaiges dignes de 

 foy en nombre souffisant qui ont déclairer avoir rencontrer et 

 parler à divers messaigiers venus de France qui disoient pour- 

 ter la pension dudict d'Ancier. 



II. — Item que ledict d'Ancier, puis quinze ans en ça, s'est 

 attribué telle auctorité audict Besançon, qui s'appeloit et nom- 

 moit communément tant audict lieu que aultre part, à son sçeu 

 et dont il se glorifloit, Y Empereur de Besançon. 



III. — Item que, par l'auctorité dessusdicte, puis ledict temps 

 ença, ledict d'Ancier a disposer du bien et revenu de ladicte cité 

 à son plésir, tout ainsi qu'il feroit et eust peu faire du sien 

 propre, et lequel il a fait convertir, tant par lui que ses mi- 

 nistres, à choses inutiles et dommageables à ladicte cité, comme 

 à fraiz de plusieurs procès suscitez à son moien contre les ecclé- 

 siastiques, et aultres particularités tendans à la ruyne et divi- 

 sion tant de la généralité dudict Besançon que des particuliers 

 et habitans, aussi en plusieurs dons et présentz dont il avoit le 

 bon grey, et tellement qu'il a appovrir ladicte cité et endepté 



